**SREDNJA GOSPODARSKA ŠKOLA KRIŽEVCI**

**Milislava Demerca 1**

**48260 K R I Ž E V C I**

KLASA: 406-03/25-01/9

URBROJ: 2137-53-25-1

U Križevcima, 24. veljače 2025.

Na temelju Pravilnika o provedbi postupka jednostavne nabave, KLASA: 012-04/17-01/2, URBROJ: 2137-53-01-17-1, od 8. lipnja 2017. godine upućuje se

**POZIV ZA DOSTAVU PONUDA**

**U POSTUPKU NABAVE MINERALNIH GNOJIVA**

**PODACI O NARUČITELJU:**

NAZIV NARUČITELJA: Srednja gospodarska škola Križevci

SJEDIŠTE NARUČITELJA: Milislava Demerca 1

OIB: 58166527230

TELEFON: 048/681-247

INTERNETSKA ADRESA: http://www.ss-gospodarska-kc.skole.hr/

ADRESA ELEKTRONIČKE POŠTE: ured@ss-gospodarska-kc.skole.hr

**PODACI O OSOBI ZADUŽENOJ ZA KONTAKT:**

Mario Mikec, mario.mikec@skole.hr

**OPIS PREDMETA NABAVE:**

Mineralna gnojiva sukladno troškovniku u Prilogu 3. ovog Poziva

**KOLIČINA PREDMETA NABAVE:**

Sukladno troškovniku određene su predviđene (okvirne) količinu predmeta nabave. Isporuka robe vrši se sukcesivno tijekom godine dana na mjesto isporuke, na temelju zaključenog ugovora, a prema narudžbama. Stvarno nabavljena količina može biti veća ili manja od okvirne količine.

**DOKUMENTI KOJE SU PONUDITELJI DUŽNI DOSTAVITI:**

1. Ponuditelj mora dokazati svoj upis u sudski, obrtni, strukovni ili drugi odgovarajući registar države sjedišta ponuditelja. Za dokazivanje sposobnosti potrebno je dostaviti odgovarajući izvod, a ako se on ne izdaje u državi sjedišta ponuditelja, može se dostaviti izjava s ovjerom potpisa kod nadležnog tijela. Izvod ili izjava ne smiju biti stariji od tri mjeseca računajući od dana slanja Poziva na dostavu ponude. Traženi dokument se može dostaviti u neovjerenoj preslici.
2. Ponuditelj mora dostaviti izjavu o nekažnjavanju u kojoj izjavljuje da niti ovlaštena osoba za zastupanje ponuditelja, niti ponuditelj nisu pravomoćno osuđeni za bilo koje od kaznenih djela navedenih u izjavi. Izjavu daje osoba po zakonu ovlaštena za zastupanje ponuditelja. Izjava ne smije biti starija od tri mjeseca računajući od dana slanja Poziva za dostavu ponude. Ponuditelji mogu koristiti vlastiti primjer izjave ili primjer koji se nalazi u Pozivu za dostavu ponude kao Prilog 2. Ako ponuditelj dostavlja izjavu na vlastitom obrascu u njemu moraju biti navedena sva kaznena djela koja je naručitelj propisao na svojem primjerku izjave. Izjavu nije potrebno ovjeriti kod javnog bilježnika.
3. Ponuditelj mora dokazati da je ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom propisu plaćanje tih obveza nije dopušteno ili mu je odobrena odgoda plaćanja. Za dokazivanje sposobnosti potrebno je dostaviti potvrdu Porezne uprave o stanju duga koja ne smije biti **starija od 30 dana** računajući od dana slanja Poziva na dostavu ponude. Traženi dokument se može dostaviti u neovjerenoj preslici.

**ROK VALJANOSTI PONUDE:**

30 dana od dana dostave ponude

**ROK ZA DOSTAVU PONUDE:**

3. ožujka 2025. godine

**NAČIN IZRADE I DOSTAVE PONUDE:**

Ponuda se dostavlja u zatvorenoj omotnici na adresu naručitelja:

Srednja gospodarska škola Križevci

M. Demerca 1

48260 K R I Ž E V C I

Osim adrese naručitelja, na omotnici mora biti naznačeno:

* naziv i adresa ponuditelja
* naziv predmeta nabave
* naznaka „NE OTVARAJ!“

Ponuda se može dostaviti poštom ili osobno predati na adresi škole. Postupak otvaranja ponuda nije javan.

Ponuda se piše neizbrisivom tintom. Ispravci u ponudi moraju biti izrađeni na način da su vidljivi (prekriženi, a ne premazani korekturnim lakom), te moraju uz navod datuma ispravka biti potvrđeni potpisom ponuditelja. Ponuda se predaje potpisana od strane odgovorne ili ovlaštene osobe ponuditelja. Ponuditelj može dostaviti samo jednu ponudu. Ponuda se izrađuje u pisanom obliku, na hrvatskom jeziku i latiničnom pismu.

Ponuda mora sadržavati popunjen ponudbeni list i troškovnik, te sve tražene dokumente.

Ponuditelj može do isteka roka za dostavu ponuda

* dostaviti izmjenu i/ili dopunu ponude, koja se dostavlja na isti način kao i osnovna ponuda s obveznom naznakom da se radi o izmjeni i/ili dopuni ponude
* pisanom izjavom odustati od svoje dostavljene ponude. Izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

**KRITERIJ ZA ODABIR PONUDE:**

najniža cijena

**NAČIN ODREĐIVANJA CIJENE:**

Cijena ponude i jedinične cijene stavki troškovnika fiksne su i nepromjenljive po bilo kojem osnovu za cijelo vrijeme trajanja ugovora koji se sklapa u ovom postupku. Sve ponuđene cijene trebaju biti iskazane u eurima. Cijena ponude piše se brojkama. Kada cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u Ponudi, vrijedi cijena ponude bez poreza na dodanu vrijednost izražena u Troškovniku. Vodeće je načelo da je za ponuđenu cijenu obvezna potpuna transparentnost i da nema skrivenih troškova u ponudi. U cijenu ponude bez poreza na dodanu vrijednost moraju biti uračunati svi troškovi, uključujući i prijevoz do mjesta isporuke, trošarine, naknade i popusti, posebno PDV i ukupna cijena s PDV-om. Ponuditelj će popuniti sve elemente troškovnika. Ukoliko ponuditelj odobrava popust naručitelju uključit će ga u ukupnu cijenu ponude. Iznos PDV-a te iznos ponude s PDV-om iskazuju se zasebno. Ako Ponuditelj promijeni tekst ili količine navedene u Troškovniku, smatrat će se da je takav Troškovnik nepotpun i nevažeći te će ponuda biti odbijena.

**SKLAPANJE UGOVORA/IZDAVANJE NARUDŽBENICE:**

S odabranim ponuditeljem sklopit će se ugovor po primitku obavijesti o odabiru. Ugovor se sklapa za razdoblje od 1.3.2025. do 31.12.2025. godine. Bitni elementi ugovora su predmet ugovora, cijena, način plaćanja, rok isporuke. Ugovor mora u potpunosti biti u skladu s ovim pozivom i odabranom ponudom.

* **Jamstvo za uredno ispunjenje ugovora** za slučaj povrede ugovornih obveza – izabrani ponuditelj dostavlja zadužnicu na iznos 10% vrijednosti ugovora o javnoj nabavi bez PDV-a ili bjanko zadužnica koja pokriva navedeni iznos. Jamstvo se dostavlja u trenutku potpisivanja ugovora.

**ROK ISPORUKE ROBE:**

Isporučitelj će isporučivati gnojiva na adresu Srednje gospodarske škole Križevci, Ratarski praktikum, Milislava Demerca 8, Križevci bez posebnih troškova dostave odmah po zaključenju ugovora.

Roba se isporučuje sukcesivno, prema potrebama i zahtjevima Naručitelja. Rok za isporuku svake pojedine narudžbe je maksimalno 2 dana od dana slanja pismenog zahtjeva. Zahtjev se šalje u radno vrijeme Naručitelja na e-mail adresu koju dostavi odabrani Ponuditelj. Ukoliko je zahtjev poslan izvan radnog vremena Naručitelja odnosno u neradne dane, smatra se da je poslan prvi sljedeći radni dan. Narudžbe i isporuke robe mogu se izvršiti samo radnim danom, tijekom radnog vremena Naručitelja. U rok od 2 dana za isporuku ne računaju se neradni dani – praznici, blagdani, subote i nedjelje.

**ROK I NAČIN PLAĆANJA:**

Plaćanje će se obaviti u roku 30 dana od dana primitka elektroničkog računa, na IBAN isporučitelja.

Predujam je isključen, kao i davanje sredstava osiguranja plaćanja.

 **RAVNATELJ:**

 Toni Svoboda, prof.

*Prilog 1.*

**PONUDBENI LIST**

 NARUČITELJ:

PREDMET NABAVE:

OZNAKA PONUDE: …………………….. DATUM PONUDE: …….……….………….

|  |
| --- |
| 1. PONUDITELJ: ………………………………………………………………………………
 |
| 1. ADRESA PONUDITELJA: …………………………………………………………………..
 |
| 1. OIB: …………………………………………………………………………………………..
 |
| 1. IBAN PONUDITELJA: ……………………………………………………………………….
 |
| 1. NAZIV BANKE U KOJOJ JE OTVOREN IBAN: ………………………………………….
 |
| 1. KONTAKT OSOBA: …………………………………………………………………………
 |
| 1. BROJ TELEFONA ……………………………………………………………….
2. ADRESA ELEKTRONIČKE POŠTE: ………………………………………………………..
 |
| 1. ROK VALJANOSTI PONUDE: ………………………………………………………………
2. PONUDITELJ JE U SUSTAVU PDV-a: DA NE
 |
|  |
|

|  |  |
| --- | --- |
| **CIJENA PONUDE BEZ PDV-a:** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  **IZNOS PDV-a:** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  **CIJENA PONUDE S PDV-om:** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

 |
|  |
|  |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Ime i prezime ovlaštene osobe ponuditelja)

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Potpis ovlaštene osobe ponuditelja)

*Prilog 2.*

**IZJAVA O NEKAŽNJAVANJU**

Ja,

(ime i prezime ovlaštene osobe, OIB)

iz

(adresa stanovanja)

broj osobne iskaznice \_\_\_\_\_\_\_\_\_\_\_\_\_\_\_\_\_\_\_\_\_ izdane od

kao osoba ovlaštena po zakonu za zastupanje gospodarskog subjekta

(naziv, adresa, OIB gospodarskog subjekta)

pod materijalnom i kaznenom odgovornošću izjavljujem da nismo, niti ja osobno niti navedeni gospodarski subjekt, pravomoćnom presudom osuđeni za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

|  |  |
| --- | --- |
|  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  (mjesto i datum) |  (potpis ovlaštene osobe ponuditelja) |